Gisela Gaytán

Bertha Gisela Gaytán Gutiérrez (Celaya, 1986ko apirilaren 6a – San Miguel Octopan, 2024ko apirilaren 1a) mexikar politikaria izan zen.

 Bizitza 
Gisela Gaytán Guanajuato estatuko Celaya hirian jaio zen 1986ko apirilaren 6an eta Benito Juárez auzoan hazi zen. Justizia Administratiboa ikasi zuen Lasallista Benavente Unibertsitatean eta gero Udal Kontuhartzailetzan lan egin zuen.

Hil baino zortzi urte lehenago politikan sartu zen, lehenik Alderdi Iraultzaile Instituzionalean eta gero Morena alderdian. 2024ko apirilaren 1ean tiroz hil zuten Celayako udal hauteskunde kanpainako lehen agerraldian. Hilketaren ostean, Guanajuatoko gobernadore izateko hiru hautagai ofizialek, Alma Alcaraz Hernándezek, Libia Dennise Garcíak eta Yulma Rocha Aguilarrek hauteskunde kanpainako jarduerak eteten zutela jakinarazi zuten. Andrés Manuel López Obrador Mexikoko presidenteak doluminak adierazi zituen.

 Erreferentziak 

 Kanpo estekak 

Kategoria:Mexikoko politikariak
Kategoria:Emakume politikariak
Kategoria:XXI. mendeko politikariak
Kategoria:Eraildako politikariak
Kategoria:Suzko armen ondorioz hildakoak
Kategoria:2024ko hilketak